**APSTIPRINU**

Rēzeknes novada pašvaldības

Kaunatas apvienības pārvaldes vadītājs

\_\_\_\_\_\_\_\_\_\_\_\_\_\_\_\_J.Aleksāns

30.07.2024.

**Rēzeknes novada pašvaldības Kaunatas apvienības pārvaldes**

**elektriķa amata atklātā konkursa nolikums**

1. Šis nolikums nosaka kārtību, kādā pretendenti piesakās uz vakanto Rēzeknes novada pašvaldības Kaunatas apvienības pārvaldes elektriķa amatu atklātā konkursā (turpmāk – konkurss), kā arī konkursa izsludināšanas un norises kārtību.
2. Kaunatas apvienības pārvalde Rēzeknes novada pašvaldības mājaslapā [www.rezeknesnovads.lv](http://www.rezeknesnovads.lv) un NVA mājaslapā publicē sludinājumu par atklātā konkursa izsludināšanu uz elektriķa amatu un amata aprakstu, norādot papildu informācijas iegūšanas veidu.
3. Prasības kandidātiem:
   1. augstākā, vidējā vai vidējā profesionālā izglītība;
   2. “B” grupas apliecību elektrodrošībā;
   3. valsts valodas lietošanas prasmes vidējā līmenī (B1, B2);
   4. B kategorijas autovadītājaapliecība;
   5. vēlama iepriekšēja pieredze līdzīgā amatā;
   6. augsta atbildības sajūta un precizitāte;
   7. pārzināt tehnisko dokumentāciju;
   8. veikt elektroietaišu ierīkošanas, ekspluatācijas, uzraudzības, apkopes, regulēšanas un remonta darbus.
4. Pretendentu pieteikšanās un nepieciešamo dokumentu iesniegšanas termiņš – **2024.gada 23.augusta** **plkst. 16:30.**
5. Pieteikumus pretendenti nosūta uz e-pastu [kaunatasapvieniba@rezeknesnovads.lv](mailto:kaunatasapvieniba@rezeknesnovads.lv), rakstot vēstules Kaunatas apvienības pārvaldei uz adresei: Rāznas iela 38, Kaunata, Kaunatas pagasts, Rēzeknes novads, LV-4622 vai iesniedz personīgi pārvaldes lietvedībā aizlīmētā aploksnē ar norādi „Konkursam uz Kaunatas apvienības pārvaldes elektriķa amatu”.
6. Kontaktpersona detalizētākas informācijas saņemšanai - Kaunatas apvienības pārvaldes vadītāja vietnieks saimniecības jautājumos Sergejs Bašmakovs, tel. 29224840; e-pasts: [kaunatasapvieniba@rezeknesnovads.lv](mailto:kaunatasapvieniba@rezeknesnovads.lv).
7. Pieteikumam pievietojami sekojošie dokumenti:
   1. pretendenta darbības apraksts (CV);
   2. pieteikuma anketu;
   3. izglītību un darba pieredzi apliecinošu dokumentu kopijas;
   4. atsauksmes no iepriekšējās darba vietas vai iepriekšējās darba vietas darbinieka darbības un tās rezultātu novērtējums (ja ir).
8. Pa pastu vai e-pastu nosūtīts pieteikums un tam pievienotie nolikuma 7.punktā minētie dokumenti tiks izskatīti, ja tie tiks saņemti līdz nolikuma 4.punktā noteiktajam termiņam.
9. Papildus konkursa pretendents var iesniegt tālākizglītību apliecinošu dokumentu, kas apliecina amata pretendenta atbilstību nolikuma 7.punktā norādītajām prasībām, kopijas.
10. Konkursa komisija, kuru izveido ar iestādes vadītāja rīkojumu, 5 darbdienu laikā pēc pretendentu pieteikšanās termiņa beigām izskata pretendentu pieteikumus un iesniegtos dokumentus.
11. Konkursa komisijas priekšsēdētājs sasauc konkursa komisijas sēdes, nosakot to norises vietu un laiku, kā arī vada konkursa komisijas sēdes. Komisijas sēdes tiek protokolētas. Protokolu paraksta visi klātesošie konkursa komisijas locekļi.
12. Konkurss tiek organizēts divās kārtās:
    1. konkursa pirmajā kārtā konkursa komisija izvērtē pretendentu pieteikumus un iesniegtos dokumentus un uz konkursa otro kārtu uzaicina pretendentus, kas atbilst nolikuma 3.punktā izvirzītajām prasībām, ko apliecina 7.punktā norādītie iesniegtie dokumenti;
    2. konkursa otrā kārta sastāv no pretendentu teorētisko un praktisko zināšanu pārbaudes un darba intervijas ar pirmajā kārtā atlasītajiem pretendentiem.
13. Komisija, atklāti balsojot, ar vienkāršu balsu vairākumu izvēlas vienu pretendentu, kas visvairāk atbilst konkursa nolikumā izvirzītajām prasībām.
14. Vērtēšanas kritēriji:
    1. augstākā izglītība - 2 punkti;
    2. vidējā profesionālā - 1 punkts;
    3. darba pieredze līdzīgā amatā jomā vismaz 1 gads - 1 punkts;
    4. teorētisko zināšanu novērtējums:

14.4.1. labas - 2 punkti;

14.4.2. viduvējas - 1 punkts;

14.4.3. vājas - 0 punkti;

14.5.praktiskās zināšanas:

14.5.1. labas - 2 punkti;

14.5.2. viduvējas - 1 punkts;

14.5.3. vājas - 0 punkti;

1. Komisijas locekļi balsojot vienojas par katru kritēriju. Maksimālais punktu skaits - 10 punkti.
2. Komisijai ir tiesības noraidīt visus amata kandidātus, ja tie pilnībā vai daļēji neatbilst konkursa nolikumā noteiktajām prasībām.
3. Amata pretendentiem par atklātā konkursa rezultātiem, pamatojoties uz konkursa komisijas sēdes protokolu, atbildīgais darbinieks personāla jautājumos paziņo rakstiski (ar vēstuli vai e-pasta vēstuli, ja pretendents pieteikumu iesniedzis ar e-pasta starpniecību).
4. Atbildīgais darbinieks personāla jautājumos pēc konkursa noslēguma nodrošina nepieciešamo dokumentu sagatavošanu izvirzītā pretendenta iecelšanai amatā.
5. Ziņas par pretendentiem, kas iegūtas konkursa gaitā, ir konfidenciālas, un konkursa komisijas locekļiem, kā arī konkursa norisē iesaistītajiem darbiniekiem nav tiesības tās izpaust.